Απόφαση της Επιτροπής

της 30ής Ιανουαρίου 2002

για την τροποποίηση της απόφασης 93/402/ΕΟΚ της Επιτροπής περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νότιας Αμερικής, ιδίως όσον αφορά την Αργεντινή

[κοινοποιηθείσα υπό τον αριθμό Ε(2002) 384]

(Κείμενο που παρουσιάζει ενδιαφέρον για τον ΕΟΧ)

(2002/68/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία αριθ. 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα προβλήματα υγειονομικού ελέγχου κατά την εισαγωγή βοοειδών, προβατοειδών, αιγοειδών και χοιροειδών, νωπών κρεάτων και προϊόντων με βάση το κρέας, προελεύσεως τρίτων χωρών(1), όπως τροποποιήθηκε τελευταία από τον κανονισμό 1452/2001(2), και ιδίως τα άρθρα 15 και 16 παράγραφος 1,

Εκτιμώντας τα ακόλουθα:

(1) Οι υγειονομικοί όροι και η κτηνιατρική πιστοποίηση για εισαγωγές στην Κοινότητα νωπών κρεάτων από την Αργεντινή, τη Βραζιλία, τη Χιλή, την Κολομβία, την Παραγουάη και την Ουρουγουάη, έχουν θεσπισθεί με την απόφαση 93/402/ΕΟΚ της Επιτροπής, της 10ης Ιουνίου 1993, περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νότιας Αμερικής(3) όπως τροποποιήθηκε τελευταία με την απόφαση αριθ. 2002/45/ΕΚ(4).

(2) Μετά την έγκριση της απόφασης 2002/45/ΕΚ της Επιτροπής εμφανίστηκε κρούσμα αφθώδους πυρετού στην περιφέρεια Córdoba στην Αργεντινή και οι κτηνιατρικές αρχές ανέστειλαν τις εισαγωγές βοείου κρέατος χωρίς κοκάλα από την επαρχία αυτή στην Κοινότητα.

(3) Για λόγους συνοχής η κοινοτική νομοθεσία πρέπει να τροποποιηθεί και να διαγραφεί η επαρχία Córdoba από τον κατάλογο των επαρχιών που περιλαμβάνονται στα παραρτήματα της απόφασης 93/402/ΕΟΚ της Επιτροπής.

(4) Συνεπώς, πρέπει να τροποποιηθεί η απόφαση 93/402/ΕΟΚ αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα Ι και ΙΙ της απόφασης 93/402/ΕΚ αντικαθίστανται από τα αντίστοιχα παραρτήματα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Ιανουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 198 της 21.7.2001, σ. 11.

(3) ΕΕ L 179 της 22.7.1993, σ. 11.

(4) ΕΕ L 20 της 23.1.2002, σ. 7.

ΠΑΡΑΡΤΗΜΑ

"ΠΑΡΑΡΤΗΜΑ I

Περιγραφή των εδαφών της Νότιας Αμερικής για τους σκοπούς της κτηνιατρικής πιστοποίησης

>ΘΕΣΗ ΠΙΝΑΚΑ>"

"ΠΑΡΑΡΤΗΜΑ II

Υγειονομικές εγγυήσεις απαιτούμενες για την πιστοποίηση ((Τα γράμματα (Α, Β, Γ, Δ, E, ΣΤ, Ζ και Η) που εμφαίνονται στον πίνακα, αντιστοιχούν στα υποδείγματα ειδικών υγειονομικών εγγυήσεων, που περιγράφονται στο παράρτημα ΙΙΙ, μέρος 2, της παρούσας απόφασης και που θα πρέπει να εφαρμόζονται για κάθε προϊόν και καταγωγή, σύμφωνα με τις διατάξεις του άρθρου 2 της παρούσας απόφασης. Το σημείο (-) δείχνει την απαγόρευση εισαγωγών.ΑΚ: Ανθρώπινη κατανάλωση.

ΠΚ: Προορίζονται για τη βιομηχανία θερμικά επεξεργασμένων προϊόντων με βάση το κρέας:

1= καρδιές

2= συκώτια

3= μασητήριοι μύες

4= γλώσσες.

ΤΖΣ: Προορίζονται για τη βιομηχανία τροφίμων για ζώα συντροφιάς.))

>ΘΕΣΗ ΠΙΝΑΚΑ>"